open-index/open-wikipedia-markdown huggingface dataset:
শামস আলী কালান্দার

***সায়িন ফকির মোহাম্মদ শামস আলী কালান্দার *** () একজন খ্যাতিমান সুফি সাধক, ফকির ও কালান্দার ছিলেন। তিনি পাকিস্তানের পাঞ্জাবের ওয়াইসিয়া কাদেরিয়া নওশাহি সুফি ত্বরিকার অনুসারী ছিলেন। তিনি মানুষের মাঝে ইসলামের শিক্ষা এবং আধ্যাত্বিক পথের দীক্ষা প্রচার করতেন।

## জীবনী

শামস আলী কালান্দারের জজীবন বৃত্তান্ত তেঘ এ বেরাহনা নামক একটি গ্রন্থে বর্ণিত হয়েছে।
১৬ বছর বয়সে তিনি শিক্ষা জীবন শুরু করেন। তিনি মাহার শরীফের মৌলভী আহমদ বকসের ককাছ থেকে আরবি, ফিকহ, ফার্সি শিক্ষা গ্রহণ করেন। 
তিনি খাজা ফজল হকের তত্ত্বাবধানে মসনবি শরীফ, তোহফাতুল আহরার, মাখযান-আসরার, মাতলাহ-উল-উনওয়ার এবং হাফেজ আবুল হাসানের তত্ত্বাবধানে লোয়ায়ে জামির উপর দীক্ষা গ্রহণ করেন। একই সময় তিনি তাসাউফ এবং মারেফাত এ ইলাহি বিষয়ে জ্ঞান অর্জন করেন।
এই সময় খাজা মুঈন উদ্দিন চিশতী আজমিরী, বাবা ফরিদউদ্দিন গঞ্জেশাকার প্রমুখ আধ্যাত্বিক ব্যক্তিত্ব স্বপ্নে তাকে স্বাক্ষাত প্রদান করেন। একদিন স্বপ্নে ৪র্থ খলিফা আলি ইবনে আবি তালিব তার ডান হাত ধরেন এবং তাকে ঘুম থেকে ডেকে তুলেন।
পরবর্তীতে তার মুর্শিদ (পীর) হযরত সুলতান বাহু সিয়াল নওশাহির নির্দেশনায় তিনি মারফাতের বিভিন্ন স্তরে উন্নীত হন। তিনি প্রতি মাসে দুই বার পায়ে হেঁটে প্রায় ৮০ মাইল পথ অতিক্রম করে নিজ মুর্শিদের সাথে স্বাক্ষাত করতে যেতেন। তিনি প্রায় ৮ বছর আপন মুর্শিদের সেবায় নিজেকে নিয়োজিত রেখেছিলেন এবং মারফাতের উচ্চতম শিখরে পৌছেঁ ছিলেন।

তিনি পরবর্তীতে ধুলিয়ানা শরীফ নামে একটি ছোট শহরে চলে যান এবং জীবনের শেষ কয়েকটি বছর তিনি শামসবাদের (পুরাতন নাম: রাম প্রসাদ) একটি মসজিদের পাশবর্তী হুজরায় অতিবাহিত করেন। তাকে কালান্দারি ত্বরিকা গ্রহণ করার জন্য আদেশ দেয়া হয়েছিল।

## মৃত্যু
তিনি ১৯৬৬ সালের ৬ সেপ্টেম্বর মঙ্গলবার ৯৩ বছর বয়সে পাকিস্তানের পাঞ্জাবের শামসবাদে মৃত্যুবরণ করেন।
তার দরবারও (মাজার) পাকিস্তানের পাঞ্জাবের শামসবাদে অবস্থিত। 

## ওরছ
প্রতি বছর দুইবার তার ওরছ পালন করা হয়। ১ম ওরছ পালিত হয় ১৫ মার্চ এবং ২য় ওরছ পালিত হয় ৬ সেপ্টেম্বর। ওরছ খুব জাঁকজমকপূর্ণ পরিবেশে পালিত হয়। দেশের বিভিন্ন অংশ হতে ভক্ত ও অনুসারীরা তার মাজার জিয়ারত করতে আসেন এবং তারা দোয়া ও দরূদ পাঠ করেন। অধিকাংশ ভক্ত অনুসারীরা ফুলের মালা ও আরবি হরফে খচিত সবুজ চাদর নিয়ে উপস্থিত হন। . 

## তথ্যসূত্র

বিষয়শ্রেণী:১৮৭৪-এ জন্ম
বিষয়শ্রেণী:১৯৬৬-এ মৃত্যু
বিষয়শ্রেণী:পাকিস্তানি কবি
বিষয়শ্রেণী:পাকিস্তানি সুফি
বিষয়শ্রেণী:ফার্সি ভাষার কবি
বিষয়শ্রেণী:সুফি কবি
বিষয়শ্রেণী:পাকিস্তানের সুফি মাজার
বিষয়শ্রেণী:পাঞ্জাবি ব্যক্তি
বিষয়শ্রেণী:পাকিস্তানে সুফিবাদ
বিষয়শ্রেণী:পাকিস্তানের মাজার
বিষয়শ্রেণী:সুফি মাজার
বিষয়শ্রেণী:ওকারা জেলার ব্যক্তি
লাবণ্যপ্রভা দত্ত

**লাবণ্যপ্রভা দত্ত** (১৮৮৮ ― ৬ জুন, ১৯৭১) ছিলেন  ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

## জন্ম ও পরিবার
লাবণ্যপ্রভা দত্ত ১৮৮৮ সালে বহরমপুরে পিতার মামার বাড়িতে জন্মগ্রহণ করেন। কিন্তু পিতৃভূমি ছিল মুর্শিদাবাদ এর বহরমপুরে। তার পিতার নাম হেমচন্দ্র রায় ও মাতার নাম কুসুমকুমারী দেবী। স্বামীর নাম ছিল যতীন্দ্রনাথ দত্ত।

## রাজনৈতিক জীবন
জমিদার বাড়ির মেয়ে ছিলেন তিনি, বিভিন্ন অন্যায় দেখে ছোট থেকে প্রতিবাদী হয়েছেন। তার বড় ভাই সুরেন্দ্রনাথ রায়ের দ্বারা তিনি প্রভাবিত হয়েছেন। ১৯০৬ সালে স্বদেশী আন্দোলনে যুক্ত হন। স্বদেশী কাজে যুক্ত ছেলেদের অর্থ দিয়ে সাহায্য করতেন। তিনি নিজের স্বামীকে প্রভাবিত করেছিলেন স্বদেশীভাবাপন্ন করতে। ১৯৩০ সালে তিনি 'আনন্দমঠ' নামে একটি প্রতিষ্ঠান গঠন করে দেশসেবার কাজে নিজেকে নিয়োজিত করেন। ১৯৩৩ সালে 'নারী সত্যাগ্রহ সমিতি' গঠন করেন। তিনি দক্ষিণ কলকাতার কংগ্রেসের সেক্রেটারি ও চব্বিশ-পরগনার কংগ্রেসের ভাইস-প্রেসিডেন্ট ছিলেন। *আইন অমান্য আন্দোলন* এর কাজ করার সময় তিনি গ্রেপ্তার হন ও তিনমাস জেল খাটেন।

## মৃত্যু
১৯৭১ সালে ৬ জুন মারা যান লাবণ্যপ্রভা দত্ত।

## তথ্যসূত্র

বিষয়শ্রেণী:১৮৮৮-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:বাংলাদেশী বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:রাজনীতিতে ভারতীয় নারী
বিষয়শ্রেণী:নদিয়া জেলার ব্যক্তি
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:বাঙালি বিপ্লবী
বিষয়শ্রেণী:নারী বিপ্লবী
বিষয়শ্রেণী:ভারতীয় নারী স্বাধীনতা কর্মী
মাস্কাট আন্তর্জাতিক বিমানবন্দর

**মাস্কাট আন্তর্জাতিক বিমানবন্দর** IATA: **MCT**,&nbsp;ICAO: **OOMS**), সাবেক *সীব আন্তর্জাতিক বিমানবন্দর* নামে পরিচিত, ওমানের প্রধান বিমানবন্দর। এটি প্রাচীন নগরী এবং রাজধানী শহর মাস্কাট  থেকে ৩২ কিমি দুরে মেট্রোপলিটন এলাকার মধ্যে অবস্থিত। এটি দেশের প্রধান বিমান সংস্থা ওমান এয়ারের মুল কেন্দ্র এবং আঞ্চলিক এবং আন্তর্জাতিক ইউরোপ এবং এশিয়াতে পরিসেবা দিয়ে থাকে।

## ইতিহাস
এই বিমানবন্দর সীব আন্তর্জাতিক বিমানবন্দর নামে ১৯৭৩ সালে চালু হয়, যেটি বায়াত আল ফালাজ নামে ছোট বিমানবন্দরকে প্রতিষ্ঠাপিত করে। 

এই বন্দর রয়্যাল এয়ার ফোর্স BAe Nimrods অতীতে এবং ১৯৯১ উপসাগরীয় যুদ্ধে এটি ব্যবহার করে। এই বিমান বন্দর ওমানের রয়াল নেভিও ব্যবহার করে।  
২০০৮ সালের ১ ফেব্রুয়ারি, এই বিমানবন্দরের নাম পরিবর্তন করে মাস্কাট আন্তর্জাতিক বিমানবন্দর করা হয়। 

## সুবিধাসমূহ
এই বিমান বন্দরের আয়তন . প্রথমে এটিতে একটি যাত্রী টার্মিনাল ভবন, একটি রানওয়ে সেই সঙ্গে ছোট কার্গো এবং রক্ষণাবেক্ষণ সুবিধা ছিল। বর্তমানে বড় ধরনের সম্প্রসারণ কাজ চলছে, যাতে দ্বিতীয় রানওয়ে ও নতুন যাত্রী টার্মিনাল এবং নিয়ন্ত্রণ কক্ষ রয়েছে।

### বর্তমান টার্মিনাল
এই বিমানবন্দরে বর্তমানে একটি দ্বিতল যাত্রী টার্মিনাল আছে। এটি বর্তমানে T-আকৃতির এবং ৫৮টি চেক-ইন কাউন্টার, ২৩টি নির্গমন পথ, ৩টি লাগেজ বেল্ট এবং কিছু পরিসেবা কাউন্টার ও দোকান আছে।  ১৯৭০ সালে থেকে এই ভবন কয়েকবার সম্প্রসারণ করা হয়েছে, অধিকতর যাত্রীসেবার জন্য।  যাইহোক, এখানে কোন বিমান এখনও জেট-ব্রিজে দাড়ায় না, সেজন্য বাসের মাধ্যমে যাত্রীদের বিমানে নেয়া হয়। নতুন টার্মিনাল সম্পূর্ণ প্রস্তুত হলে, বর্তমান ভবনটি "টার্মিনাল -২ " নামে সুলভ বিমানের জন্য পরিচালিত হবে।

### ভবিষ্যত টার্মিনাল
বর্তমান টার্মিনালটি সম্পূর্ণ নতুন ও সুপরিসর আধুনিক সুবিধাসম্বলিত টার্মিনানে স্থানান্তর করা হবে যেটি বর্তমান টার্মিনালটির উত্তরে অবস্থিত। নতুন ভবনটি সেপ্টেম্বর ২০১৬ সময়ে নির্মাণাধীন এবং প্রথম পর্যায়ের কাজ শেষ হলে এখানে ১২ মিলিয়ন যাত্রী ধারণক্ষমতা হবে। পরবর্তীতে ২য় এবং ৩য় পর্যায়ের কাজ শেষ হলে বছরে যাত্রী ধারণক্ষমতা হবে যথাক্রমে ২৪ মিলিয়ন এবং ৪৮ মিলিয়ন। প্রথম পর্যায় শেষ হলে আয়তন হবে ৫৮০,০০০ বর্গমিটার, ৮৬টি চেক-ইন কাউন্টার, ১০টি বাগেজ বেল্ট, ২৯টি বিমানের জেট-ব্রিজ এবং সেইসঙ্গে নতুন কন্ট্রোল টাওয়ার। নতুন ভবনটি পুরাতন এবং নতুন রানওয়ের মাঝখানে এবং সুপরিসর বিমান, যেমনএয়ারবাস এ৩৮০ এবং বোয়িং ৭৪৭ হান্ডেল করতে পারবে। নতুন টার্মিনালটির নিরমান কাজ শেষ এবং সম্পূর্ণ চালু হলে, পুরাতন টার্মিনালটি সুলভমূল্যের বিমানের জন্য ব্যবহৃত হবে।

### রানওয়ে এবং বর্হিবাস
এই বিমানবন্দরে একটি মাত্র রানওয়ে আছে। সেপ্টেম্বর ২০১৬ পর্যন্ত, নতুন নির্মিত ২য় রানওয়ে চালু হয়েছে এবং পুরাতন রানওয়েটি আধুনিক সুবিধাদি যুক্ত করার জন্য বন্ধ আছে, নতুন টার্মিনাল ভবন নিরমানের অংশ হিসাবে। বর্তমানে এখানে ৩২টি কাউন্তার আছে।

## বিমান এবং গন্তব্যস্থল

### যাত্রী
নিম্নলিখিত বিমানগুলি মাস্কাট থেকে নিয়মিত পরিচালিত হয়:
thumb|বর্তমান টার্মিনাল
thumb|বর্তমান টার্মিনালের ভিতর
thumb|নির্মাণাধীন নতুন টার্মিনাল, আগস্ট - ২০১৬
thumb|ওমান ইয়ার বাস এ৩৩০-৩০০এস আপ্রনে দাঁড়ানো

### কার্গো

## পরিসংখ্যান




## প্রবেশ
এই বিমানবন্দরটি মাস্কাট এবং সীব এর মধ্যবর্তী "সুলতান কাবুজ হাইওয়ের" সন্নিকটে অবস্থিত। ট্যাক্সি, গাড়ী পরিসেবা আছে। বিমানবন্দরের সামনে হাইওয়েতে গনপরিবহনের বাস স্টেশন আছে।

## তথ্যসূত্র

বিষয়শ্রেণী:মাসকাট, ওমানের অর্থনীতি
মিশিং ভাষা

**মিশিং  **বা **ভৈয়ামর মিরি **বা** তাকাম **একটি ভাষা যা মিচিং লোকের দ্বারা কথিত। মিচিং ভাষা প্রায় ৫ লাখ লোকের কথ্য ভাষা এবং মিশিং ভাষী লোকের অধিকাংশ আসামের লখিমপুর, শোণিতপুর, ধেমাজী, ডিব্রুগড়, শিবসাগর, যোরহাট, গোলাঘাট, এবং তিনসুকীয়া জেলায় বাস করে। *মিচিং আগম কেবাং* মিচিং ভাষার মুখ্য সাহিত্যিক অনুষ্ঠান।

## ভৌগোলিক বিচরণ
মিশিং ভাষী লোক আসামে এবং অরুণাচল প্রদেশ বাস করে।
মিশিং ভাষী লোক আসামের যে জায়গাসমূহে বাস করে:
* লখিমপুর
* শোণিতপুর
* ধেমাজি
* ডিব্রুগড়
* শিবসাগর
* যোরহাট
* গোলাঘাট
* তিনসুকীয়া

মিশিং ভাষী লোক অরুণাচল প্রদেশের যে জায়গাসমূহে বাস করে:
* ডাপোরিজো
* পাসিঘাট
* জিরো

## তথ্যসূত্র

বিষয়শ্রেণী:আসামের ভাষা
বিষয়শ্রেণী:ভারতের বিপন্ন ভাষা
লাঙটাঙ রাষ্ট্রীয় নিকুঞ্জ

**লাঙটাঙ রাষ্ট্রীয় নিকুঞ্জ** বা **লাংতাং জাতীয় উদ্যান** (নেপালি ভাষায়: लाङटाङ राष्ट्रिय निकुञ्ज) নেপালের চতুর্থ জাতীয় উদ্যান। এটি ১৯৭৬ সালে হিমালয় অঞ্চলের প্রথম জাতীয় উদ্যান হিসেবে প্রতিষ্ঠিত হয়। এই উদ্যানে ভূমির উচ্চতা সর্বোচ্চ ৬,৪৫০ মিটার পর্যন্ত পৌছেছে। লাংতাং জাতীয় উদ্যান প্রায় ১,৭১০ বর্গ কিলোমিটার এলাকা জুড়ে বিস্তৃত। নেপালের নুয়াকোট, রাসুয়া এবং সিন্দুলফালচোক  - এই তিনটি জেলাতে উদ্যানের এলাকা ছড়িয়ে রয়েছে। তিব্বতের কোমোলাংমা জাতীয় প্রকৃতি অভয়ারন্যের সাথে এই উদ্যানের সংযুক্ত। হিমালয়ের গোসাইকুন্দা হ্রদ এই উদ্যানেরই অন্তর্গত। হ্রদটি সমুদ্রপৃষ্ঠ থেকে ৪,৩০০ মিটার উপরে অবস্থিত। গোসাইকুন্দা হ্রদ এবং দোর্জে লাকপা পর্বতশৃঙ্গ উদ্যানের পূর্ব-পশ্চিম থেকে দক্ষিণ-পূর্ব বরাবর অবস্থিত। লাংতাং জাতীয় উদ্যানের সর্বোচ্চ চূড়া লাংতাং লিরুং, যার উচ্চতা ৭,২৪৫ মিটার।

উদ্যানটির উত্তর এবং পূর্বের প্রান্ত তিব্বতের সীমান্ত বরাবর অবস্থিত। পশ্চিমপ্রান্তে রয়েছে ভোটেকোশি এবং ত্রিশুলি। লাংতাং জাতীয় উদ্যানের দক্ষিণ প্রান্ত কাঠমান্ডু উপত্যকা থেকে ৩২ উত্তরে অবস্থিত।

ইন্দো-মালায়ান এবং প্যালিয়ার্কটিক – দুইটি জীবভৌগলিক অঞ্চলের বৈশিষ্ট্যই এই উদ্যানে পরিলক্ষিত হয়।

## ইতিহাস
১৯৭০ সালে রাজসভার নির্দেশে লাংতাং জাতীয় উদ্যান প্রতিষ্ঠিত হয়। এতাই হিমালয় অঞ্চলের প্রথম সংরক্ষিত অঞ্চল। ১৯৭৫ সালে এটি গেজেটের অন্তর্ভুক্ত হয়। ১৯৯৮ সালে অতিরিক্ত ৪২০ বর্গকিলোমিটার এলাকা যুক্ত করা হয়। নেপাল সরকার এই উদ্যানের বন,বন্যপ্রাণী এবং সাংস্কৃতিক ঐতিহ্য সংরক্ষণে বিশেষ ব্যবস্থা গ্রহণ করে। এছাড়া অন্যান্য প্রাকৃতিক সম্পদের সংরক্ষণ এবং বিকল্প শক্তির বিকাশেও সরকার গুরুত্বের সাথে বিভিন্ন ব্যবস্থা গ্রহণের উদ্যোগ নেয়।

## জলবায়ু
দক্ষিণ-পশ্চিমের গ্রীষ্ম মৌসুমি জলবায়ু লাংতাং জাতীয় উদ্যানকে প্রভাবিত করে। উদ্যানের ভূমির উচ্চতায় ব্যাপক তারতম্য থাকায় তাপমাত্রাতেও পার্থক্য ঘটে। অধিকাংশ বৃষ্টিপাত জুন থেকে সেপ্টেম্বর পর্যন্ত ঘটে। অক্টোবর থেকে নভেম্বর এবং এপ্রিল থেকে মে পর্যন্ত সূর্যালোক বেশি থাকে, ফলে উষ্ণতাও যথেষ্ট থাকে। তবে রাতের বেলা তাপমাত্রা বেশ কমে যায়। বসন্তকালে ৩,০০০ মিটারের উর্ধ্বে বৃষ্টিপাত অনেক সময় তুষারপাতে রূপ নেয়। ডিসেম্বর থেকে মার্চ পর্যন্ত দিনের বেলা আকাশ পরিষ্কার থাকে এবং আবহাওয়া উষ্ণ থাকে। তবে রাতের বেলা তাপমাত্রা শূণ্যের নিচে নেমে যায়।

## উদ্ভিদ
লাংতাং জাতীয় উদ্যানে ১৪ ধরনের উদ্ভিদের দেখা পাওয়া গেছে। এগুলো ১৮টি ভিন্ন বাস্তসংস্থার অধীন। উচ্চ স্থানে আলপান তুন্দ্রা থেকে নিচে ১,০০০ মিটার স্থানের দিকে যথেষ্ট বৃক্ষরাজির সমাবেশ রয়েছে।

## তথ্যসূত্র

বিষয়শ্রেণী:নেপালের জাতীয় উদ্যান
বিষয়শ্রেণী:জীববৈচিত্র্য
ফয়েরবাক সম্বন্ধে থিসিসসমূহ

**ফয়ারবাখ সম্বন্ধে অভিসন্দর্ভরাজি** () হচ্ছে দার্শনিক কার্ল মার্কস লিখিত এগারোটি সংক্ষিপ্ত নোট। এটি ১৮৪৫ সালে লিখিত *জার্মান ভাবাদর্শ* নামক গ্রন্থের প্রথম অধ্যায়ের জন্য রচিত মৌলিক রূপরেখা। ১৮৮৮ সালে ফ্রিডরিখ এঙ্গেলসের *[[লুডভিগ ফয়ারবাখ]]* নামক পুস্তকে এই অভিসন্দর্ভাবলি প্রকাশিত হয়।

## তথ্যসূত্র

বিষয়শ্রেণী:সাম্যবাদ সম্পর্কিত বই
বিষয়শ্রেণী:কার্ল মার্কসের বই
বিষয়শ্রেণী:সাম্যবাদী বই
সিংহ দরবার

**সিংহ দরবার** (বা **সিংহ প্রাসাদ**) (নেপালী: सिंहदरवार, ইংরেজি: Singha Durbar) হল নেপালের রাজধানী কাঠমাণ্ডুতে অবস্থিত রাণা বংশর একটি প্রাসাদ। কাঠমাণ্ডুর মধ্যাঞ্চল তথা বাবর মহল এবং থাপাথালি দরবার এর উত্তরদিকে এবং ভদ্রকালির পূর্বদিকে সিংহ প্রাসাদ অবস্থিত। ১৯০৮ সালের জুন মাসে চন্দ্র শামসের জে.বি.আর. এই প্রাসাদটি নিৰ্মাণ করেছিল।

## ইতিহাস
প্রধানমন্ত্রী পদে অধিষ্ঠিত হবার পরপরই শামসের সিংহ প্রাসাদ নিৰ্মাণ করেছিল। প্ৰথমাবস্থায় এটি ছিল একটি ছোট্ট ব্যক্তিগত বাসগৃহ, কিন্তু নিৰ্মাণের সময় একে বৃদ্ধি করা হয়। নিৰ্মাণের পরপরই শামসের এই সম্পত্তি নেপাল সরকারকে প্ৰধানমন্ত্ৰীর সরকারি বাসগৃহ হিসেবে ২০ মিলিয়ন নেপালী টাকায় বিক্ৰী করে দেন। ১৯২৯ সালে তাঁর মৃত্যুর পর, সিংহ দরবার রাণা বংশের প্ৰধানমন্ত্ৰীদের সরকারি বাসগৃহ হিসেবে ব্যবহার করা হত, পদ্ম শামসের জে.বি.আর ছাড়া, যিনি তাঁর নিজস্ব বিশালনগর দরবারে বাস করতেন। সিংহ দরবার দখল করা রাণা বংশের শেষ প্ৰধানমন্ত্ৰী ছিলেন মোহন শামসের জে.বি.আর। এমনকি ১৯৫১ সালে রাণা বংশ ক্ষমতাচ্যুত হবার পর ও মোহন শামসের সিংহ দরবারে ছিলেন, কিন্তু ১৯৫৩ সালে সিংহ দরবার জাতীয় সম্পত্তি হিসেবে পরিগণিত হওয়ায় তাকে সিংহ দরবার ছেড়ে যাবার জন্য সরকারিভাবে নির্দেশ দেয়া হয়।

## ডিজাইন
### বাহ্যিক গঠন
কুমার নরসিংহ রাণা এবং কিশোর নরসিংহ রাণা এর গাঠনিক রুপাংকন করেছিলেন। পেলেডিয়ান স্থাপত্য, করিনথিয়ান, নব্য-ধ্রুপদী স্থাপত্য শৈলীর এক অনন্য উদাহরণ হিসেবে সিংহ দরবার নিৰ্মাণ করা হয়।

### অভ্যন্তরীণ গঠন
১৯৭৩ সালের অগ্নিকাণ্ডের আগে সিংহ প্রাসাদে সাতটি প্রাঙ্গণ এবং ১৭০০ টি কক্ষ ছিল। প্ৰতিটি কক্ষের মেজে মার্বেলের নিৰ্মিত, রূপালী আসবাবপত্র এবং স্ফটিক বাতিতে পরিপূৰ্ণ ছিল।

### রাজ্য সভাঘর

রাজ্য সভাঘর টি সিংহ দরবারের সবথেকে বড় এবং সবথেকে অলংকৃত কক্ষ। এই সভাকক্ষটি বিদেশ থেকে আমদানি করা সামগ্ৰী দিয়ে সজ্জিত; যেমন- মুরানো কাঁচ, ক্রিস্টাল বিজলী বাতি, বেলজিয়ান দর্পণ এবং দেওয়াল ও ছাদে খুদিত বিভিন্ন ধরনের ফুলের নমুনার সাথে ইতালীয় মাৰ্বলের মেঝে।

### গেলারী বৈঠক
চন্দ্ৰ শামসের একটা ব্যক্তিগত নাট্যশালা নিৰ্মাণ করেছিলেন যার নাম গেলারী বৈঠক রাখা হয়েছিল। একে সংসদ ভবন হিসেবে ব্যবহার করা হত।

## নেপাল সরকারের অধীন

বংশগত প্ৰধানমন্ত্ৰী (রাণাসকল) পদ্ধতির অবসান ঘটার পর নেপাল সরকার এই প্রাসাদটিকে সরকারি কাৰ্যালয় গৃহ হিসেবে ব্যবহার করা শুরু করেছিল। প্রাসাদটিকে নেপাল সংসদের *প্ৰতিনিধি সভা* এবং *রাষ্ট্ৰীয় সভা*র দ্বারা দখল করা হয়েছিল। এতে ২০ টি মন্ত্ৰণালয় এবং সরকারি কাৰ্যালয় রাখা হয়েছে। সিংহ দরবার রেডিও নেপাল এবং নেপাল দূরদর্শন এর প্ৰধান কাৰ্যালয় ও।

## দুৰ্ঘটনাসমূহ
### ১৯৭৩ সালের অগ্নিকাণ্ড
১৯৭৩ সালের ৯ জুলাই, সোমবার সিংহ প্রাসাদে ভয়ানক অগ্নিকাণ্ড সংঘটিত হয়েছিল যার ফলস্রুতিতে সিংহ প্রাসাদের ব্যাপক ক্ষয়ক্ষতি হয়েছিল।
### ২০১৫ সালের ভূমিকম্প
২০১৫ সালের এপ্রিল মাসে নেপালে সংঘটিত ভূমিকম্প সিংহ প্রাসাদ মারাত্মকভাবে ক্ষতিগ্ৰস্ত হয়েছিল।

## তথ্যসূত্র

## বহিঃসংযোগ

বিষয়শ্রেণী:নেপালের দর্শনীয় স্থান
বিষয়শ্রেণী:কাঠমান্ডুর প্রাসাদ
বিষয়শ্রেণী:প্রধানমন্ত্রীর বাসভবন
বিষয়শ্রেণী:১৯০৮-এ নেপালে প্রতিষ্ঠিত
লরা মার্কস

**জেনি লরা মার্কস** () (২৬ সেপ্টেম্বর ১৮৪৫ – ২৫ নভেম্বর ১৯১১), **লরা মার্কস** নামে অধিক পরিচিত। তিনি কার্ল মার্কসের এবং জেনি ফন ভস্টফালেনের দ্বিতীয় কন্যা ছিলেন। ১৮৬৮ সালে তিনি পল লাফার্গকে বিয়ে করেন। ১৯১১ সালে তারা দুজনই আত্মহত্যা করেন।

## তথ্যসূত্র

বিষয়শ্রেণী:১৮৪৫-এ জন্ম
বিষয়শ্রেণী:১৯১১-এ মৃত্যু
বিষয়শ্রেণী:মার্কসবাদী রাজনীতিবিদ
বিষয়শ্রেণী:জার্মান বিপ্লবী
বিষয়শ্রেণী:জার্মান সাম্যবাদী
বিষয়শ্রেণী:কার্ল মার্কস
বিষয়শ্রেণী:জার্মান মার্ক্সবাদী
বিষয়শ্রেণী:জার্মান সমাজতন্ত্রী
বিষয়শ্রেণী:১৯১১-এ আত্মহত্যা
বিষয়শ্রেণী:যুক্তরাজ্যে প্রবাসী
বিষয়শ্রেণী:ইহুদি সমাজতান্ত্রিক
হানা হাজ্জার

**হানা হাজ্জার** () হলেন আরব নিউজের একজন চিত্রশিল্পী ও রাজনৈনিক ব্যঙ্গ কার্টুনিস্ট। তিনি সেই নয় জন শিশুর মধ্যে কনিষ্ঠ, যারা রাজনৈতিক ব্যঙ্গ চিত্র আঁকতে শুরু করেছিলেন মাত্র ১২ বছর বয়সে। তার প্রথমিক কার্টুন গুলো জুরে থাকত ফিলিস্তিনের যুদ্ধ ও তা বন্ধের আহবান।
হাজ্জার হলেন সেই কতিপয় নারীর একজন যারা কাজ করে *আরব নিউজ* এর জন্য এবং সৌদি আরবের একমাত্র রাজনৈতিক ব্যঙ্গ কার্টুনিস। তার ব্যঙ্গচিত্র গুলো বিভিন্ন গুনে গুনান্বিত। তার সমালোচনার মধ্যে খুব নিপুন ভাবে উঠে আসে রাজনৈতিক ও সামাজিক নৈরাজ্য। এর সাথে লিঙ্গবৈষম্য,রাজনীতি, ও অর্থনীতি। সমাজ থেকে যখন তার কার্টুনকে বুঝতে চেষ্টা করা হয় তখন তিনি  আরো যত্নশীল ও দায়িত্ববোধ নিয়ে কাজে মনোযোগ দেন। আর তিনি তার কাজের ধারাবাহিকতা অব্যহত রাখেন।

## তথ্যসূত্র

## বহিঃসংযোগ
* Hana Hajar website 

বিষয়শ্রেণী:জীবিত ব্যক্তি
বিষয়শ্রেণী:সৌদি আরবের নারী চিত্রকর
বিষয়শ্রেণী:কার্টুনিস
শিকোকু

হল জাপানের চারটি মূল দ্বীপের মধ্যে ক্ষুদ্রতম (বিস্তার ) ও সবচেয়ে কম বসতিপূর্ণ (৪১,৪১,৯৫৫ জন- )। হোনশুর দক্ষিণে ও কিউশুর পূর্বে এর অবস্থান। এর প্রাচীন নামসমূহের মধ্যে আছে "ইয়ো-নো-ফুতানা-শিমা" (), "ইয়ো-শিমা" () ও "ফুতানা-শিমা" ()। বর্তমান শিকোকু নামটি পুরোনো যে চারটি প্রদেশে দ্বীপটি বিভক্ত ছিল, তাদের নির্দেশ করে। এই চারটি প্রদেশ ছিল আওয়া, তোসা, সানুকি ও ইয়ো।

## ভূগোল
মূল শিকোকু দ্বীপ ছাড়াও সংলগ্ন ক্ষুদ্র ক্ষুদ্র দ্বীপগুলিও শিকোকু দ্বীপ অঞ্চলের অন্তর্গত। সমগ্র অঞ্চলটির ক্ষেত্রফল প্রায় ১৮,৮০০ বর্গ কিলোমিটার (৭,২৫৯ বর্গমাইল)। এর অন্তর্গত চারটি প্রশাসনিক অঞ্চল হল এহিমে, কাগাওয়া, কোওচি ও তোকুশিমা। উত্তরে সেতো সাগরের অপর পাড়ে অবস্থিত হোনশু দ্বীপের ওয়াকায়ামা, ওসাকা, হিয়োগো, ওকায়ামা, হিরোশিমা এবং য়ামাগুচি প্রশাসনিক অঞ্চল। পশ্চিমে অবস্থান করছে কিউশু দ্বীপের ওওইতা এবং মিয়াযাকি প্রশাসনিক অঞ্চল।

আয়তনের নিরিখে শিকোকুর অবস্থান বিশ্বের দ্বীপগুলির মধ্যে ৫০ তম, এবং জনসংখ্যার দিক দিয়ে ২৩ তম।

দ্বীপের মাঝ বরাবর পূর্ব-পশ্চিমে বিস্তৃত কিছু পর্বত শিকোকুকে সেতো সাগরের উপকূলবর্তী এক সংকীর্ণ উত্তরাঞ্চল ও প্রশান্ত মহাসাগরের উপকূলবর্তী দক্ষিণাঞ্চলে ভাগ করেছে। ৪২ লক্ষ অধিবাসীর অধিকাংশই উত্তরাঞ্চলে থাকেন, এবং দ্বীপের বড় শহরগুলির অধিকাংশই এখানে অবস্থিত। এহিমের ইশিযুচি পর্বত (石鎚山) শিকোকুর উচ্চতম শৃঙ্গ, এর উচ্চতা ১৯৮২ মিটার (৬৫০৩ ফুট)। শিল্প বর্তমান, যার মধ্যে পড়ে বেশ্‌শি তাম্রখনি থেকে উত্তোলিত আকরিক শোধন। দ্বীপটিতে নিবিড় কৃষিকাজ হয়। বিশেষত পূর্বদিকে অবস্থিত বিস্তীর্ণ পলল সমভূমি অঞ্চলে প্রতি বছর ধান ছাড়াও শীতকালে গম ও বার্লি চাষের মাধ্যমে বহুফসলি চাষ করা হয়। উত্তরাঞ্চলে ফল চাষ গুরুত্বপূর্ণ ও বৈচিত্র্যময়। এদের মধ্যে আছে বিভিন্ন প্রকার লেবু, পার্সিমন, পীচ ও আঙুর। গম উৎপাদনের প্রাচুর্যের জন্য এদো যুগ থেকে কাগাওয়া প্রশাসনিক অঞ্চলের (পূর্বতন সানুকি প্রদেশ) মূল খাদ্য হয়ে উঠেছে সানুকি উদোন (讃岐うどん) নামক মোটা নুড্‌লস।

দক্ষিণাঞ্চলের অবশিষ্টাংশ পর্বতময় ও জনবিরল। কোওচি প্রশাসনিক অঞ্চলের রাজধানী কোওচি শহরের ছোট মাপের সমভূমিটি একমাত্র উল্লেখযোগ্য সমভূমি। মৃদু শীতকালের জন্য কৃত্রিম পদ্ধতিতে কিছু কৃষিকাজ হয়। বিশেষত প্লাস্টিক আচ্ছাদনের তলায় বে-মরশুমী সবজি চাষ উল্লেখযোগ্য। দক্ষিণ শিকোকুতে বছরে দুই বার ধান চাষ হয়। ঘন বন ও খরস্রোতা নদী থেকে প্রাপ্ত জলবিদ্যুতের সুবিধাকে কাজে লাগিয়ে এখানে সমৃদ্ধ কাগজ শিল্প গড়ে উঠেছে।

শিকোকুর প্রধান নদী য়োশিনো। ইশিযুচি পর্বত থেকে উৎপন্ন হয়ে এই নদী কোওচি ও তোকুশিমা প্রশাসনিক অঞ্চলের উত্তর সীমা বরাবর পূর্ববাহিনী হয়ে তোকুশিমা নগরের কাছে প্রশান্ত মহাসাগরে মিশেছে। য়োশিনো নদীর দৈর্ঘ্য ১৯৬ কিমি (১২১.৮ মাইল)।

জাপানের অন্য তিনটি মূল দ্বীপের সাপেক্ষে শিকোকুর একটি স্বাতন্ত্র্য হল, এই দ্বীপে কোনও আগ্নেয়গিরি নেই।

## তথ্যসূত্র


বিষয়শ্রেণী:জাপান দ্বীপপুঞ্জ
বিষয়শ্রেণী:শিকোকু অঞ্চল
অসম রত্ন

**অসম রত্ন** () আসামের সৰ্বোচ্চ বেসামরিক সম্মাননা৷ সাহিত্য, কলা, বিজ্ঞান, সমাজসেবা ইত্যাদি ক্ষেত্ৰে বিশিষ্ট সেবাপ্রদানকারী ব্যক্তিদের এই সম্মান প্ৰদান করা হয়৷ আসামের জাতীয় জীবনের সৃষ্টিধৰ্মী, বিকাশমুখী চেতনার সাথে নিজেকে নিবিড়ভাবে জড়িত করা নিজ নিজ কৰ্ম দক্ষতার প্ৰভূত অবদানের মাধ্যমে ব্যক্তি সাধনালব্ধ প্ৰচেষ্টার স্বীকৃতি স্বরুপ আসাম সরকার ২০০৯ সাল থেকে অসম রত্ন পুরস্কার প্রবৰ্তন করেছে। এই পুরস্কারের মধ্যে রয়েছে একটি পরিধানের বস্ত্ৰবিশেষ, এটি স্মৃতি চিহ্ন এবং নগদ তিন লাখ টাকা। ২০০৯ সালের জন্য ডঃ ভূপেন হাজারিকা প্ৰথমবার এই পুরস্কার লাভ করেন। বর্তমান সময়ের বিশিষ্ট অসমীয়া বিজ্ঞানী ডঃ জিতেন্দ্রনাথ গোস্বামী ২০১৫ সালের জন্য এই পুরস্কার লাভ করেন।
## পুরস্কার বিজয়ীদের তালিকা

## তথ্যসূত্র

## বহিঃসংযোগ

বিষয়শ্রেণী:আসামের অসামরিক পুরস্কার ও সম্মাননা
বিষয়শ্রেণী:আসাম
রুপা হ্রদ

**রুপা হ্রদ** বা **রুপা তাল** () নেপালের দক্ষিণ-পূর্বাঞ্চলে অবস্থিত পোখরা উপত্যকার অন্তর্ভুক্ত লেখনাথ পৌরসভা একটি স্বাদু পানির হ্রদ। নেপালের দক্ষিণ-পূর্বাঞ্চলে অবস্থিত পোখরা উপত্যকার তৃতীয় বৃহত্তম হ্রদ এবং এটি উচ্চতায়  যা  জায়গাজুড়ে অবস্থিত । এটির পানির কখনও ৩ মিটার আবার কখনও ৬ মিটার গভীর।

## হ্রদ অর্থনীতি
রুপা হ্রদ বেগনাস হ্রদ-এর পরে পখারা শহরে দ্বিতীয় প্রধান পর্যটন আকর্ষণ বিন্দু। এটা জাতীয় ও আন্তর্জাতিক দর্শকদের  নৌকাচালনার জন্য পর্যাপ্ত উপযুক্ত স্থান হিসাবে বিবেচিত। খাঁচায় করে মাছ চাষের রুপা হ্রদের অন্যতম অর্থনৈতিক সংস্কৃতির চর্চা।  নেপালের কাস্কি জেলার কৃষকরা রুপা হ্রদে মাছের পুনর্বাসন ও মৎস্য সমবায় জলবিভাজিকা রক্ষা করতে সংস্থা গঠন করেছে। 

## আরও দেখুন
* অন্নপূর্ণা ১
* ধবলগিরি

## তথ্যসূত্র

বিষয়শ্রেণী:নেপালের হ্রদ
ইব্ব

**ইব্ব** (বা **ঈব্ব**) ( *ʾইব্ব*) হল ইয়েমেনের একটি শহর, এবং ইব্ব প্রদেশের রাজধানী। অবস্থান হল ইয়েমেনের মোচা শহর হতে  উত্তরপূর্বে এবং সানা হতে  দক্ষিণে। 

এটি গড়ে উঠেছিল একটি বাজার শহর এবং উসমানি শাসকদের সময়ে তাদের প্রশাসনিক কেন্দ্র হিসেবে। এটা খুবই গুরুত্বপূর্ণ প্রদেশ দেশটির মাঝারি আকারের শহরগুলোর জন্য। এটা গড়ে উঠেছিল পাহাড়ি ঢালের সংযোগ রেখায়, একটি উর্বর ভূমিকে ঘিড়ে। ২০০৫ সালে সেখানে ১৬০,০০০ জনসংখ্যা ছিল।

## ইতিহাস
থাম্ব|বাম|স্থানীয় জনগণ
ইব্ব ইসলামি শাসন কালের প্রথম দিকেই উসমানি শাসকদের দখলে আসে এবং তাদের সেনা সুকৌশুলীর ক্ষেত্রে গুরুত্ব বেরে যায়। আর তারা এটিকে তাদের প্রশাসনিক কেন্দ্র হিসেবে ব্যবহার করেন। এটি একটি বাজারে রূপান্তিরিত হয় আর উসমানিরা ইব্বকে বুধবারের বাজারে প্রতিষ্ঠা করেন। ইব্ব সরকার কর্তৃক অর্ধ-স্বাধীন আমির নিযুক্ত ছিল ১৯৪৪ পর্যন্ত, যতক্ষণ না রাজ্য বিলুপ্ত হয়েছিল। ইয়েমেনের ইব্ব এলাকার অনেক জনগণ ইতিহাসের সেরা খরার সম্মুখীন হয়েছিলেন, কাজ খুজতে ও চাষাবাদ করতে। ১৯৫০ এর মাঝের দিকের একটি প্রতিবেদনের শুরুতেই শহরের গুটিবসন্তের কথা উল্লেখ আছে।
জার্মান অনুসন্ধানকারী হারমান্ন ব্রুচারড ১৯০১ সালে শহরটির ছবি তুলেছিলেন, যা বর্তমানে বার্লিন জাতিতত্ত্বিক যাদুঘরে সংগৃহীত রয়েছে।

## জলবায়ু
ইব্ব ভৌগোলিক ভাবে অবস্থান করছে সমুদ্র পৃষ্ঠ হতে  উচুতে সামাহি পাহাড়ে। আর সমুদ্র পৃষ্ঠ হতে এত উচুতে আবস্থানের জন্যে, ইব্ব হয়েছে উচ্চ গ্রীষ্ম মন্ডলীয় ভূমি। আর(কপেন জলবায়ু শ্রেণীভেদে: *কজশ্রে*),  এই জন্যে ইয়েমেনের সবচেয়ে জলসিক্ত অঞ্চলে পড়েছে। সাধারণ ভাবে প্রাপ্ত ৮০০-১২০০&nbsp;মাসের বার্ষিক গড় তাতমাত্রা

## উল্লেখযোগ্য স্থাপনা
থাম্ব|ডান|স্থানীয় স্থাপত্যশিল্প
এই নগরীটি পরিচিত পাথরের উচ্চ ভবনটির জন্যে, সাথে সাথে তার সাদের জ্যমিতিক সৌন্দর্য ও তার গোলাকার ধূলিহীন কাচের জানালাগুলোর জন্যে মনে হয় *[[কামিরিয়া]]*। এখানকার প্রধান মসজিদ ও অন্যান্য মসজিদগুলো  নির্মাণ করা হয়েছিল উসমানি শাসন কালে, এবং দুর্গগুলোও পর্যটকদের নিকট দারুণ সৌন্দর্যের প্রতীক। এখানকার প্রচীন একটি পানির নালার চিহ্ন আজও আছে। ইব্ব বিশ্ববিদ্যালয় প্রতিষ্ঠা হয়েছিল ১৯৯৬ সালে। এছাড়া ইব্বে শোভা পাচ্ছে শিল্প কেন্দ্র ও যাদুঘর, যেমন সাবা পর্যটন হোটেল এবং আল-রিয়াদ হোটেল। আর ইব্বের প্রধান ফুটবল দল হল আল সাবা ইব্ব।

## উল্লেখযোগ্য ব্যক্তি
* আব্দুল আজিজ আল-মাকালেহ - কবি ও লেখক
* আব্দুর রহমান আল-ইয়েমিনি - ইয়েমেনের সাবেক রাষ্ট্রপতি
* বিরিয়ান "সিংহ" মিহটার - পেশাদার বক্সার
* আব্দুল মাজিদ আল-জিনদানি - ঈমাম বিশ্ববিদ্যলয়ের প্রতিষ্ঠাতা ও প্রধান

## তথ্যসূত্র

বিষয়শ্রেণী:ইব্ব রাজ্যের স্থান
বিষয়শ্রেণী:ইয়েমেন
আঁকন

**আঁকন**(বৈজ্ঞানিক নাম: *Cethosia biblis (Drury)*) যার ডানা দুটি খাঁজকাটা এবং কমলাটে লাল বর্ণের। ডানায় সার বাঁধা V আকৃতির পটি দেখা যায়। এরা নিমফ্যালিডি পরিবার এবং হেলিকোনায়িনি উপগোত্রের সদস্য।
## আকার
আঁকন এর প্রসারিত অবস্থায় ডানার আকার ৬৫-৯০মিলিমিটার দৈর্ঘ্যের হয়।

## উপপ্রজাতি
ভারতে প্রাপ্ত আঁকন এর উপপ্রজাতিসমূহ হল-

* *Cethosia biblis tisamena* Fruhstorfer, 1912 – Himalayan Red Lacewing
* *Cethosia biblis andamanica* Stichel, 1902 – Andaman Red Lacewing
* *Cethosia biblis nicobarica* Felder, 1862 – Nicobar Red Lacewing

## বিস্তার
ভারতে সিকিম থেকে অরুণাচল প্রদেশ পর্যন্ত এদের দেখা যায়। এছাড়া নেপাল, ভুটান, বাংলাদেশ এবং মায়ানমারেও আঁকনদের বিস্তার রয়েছে।  সাধারণত নিচু পাহাড়ি অঞ্চলে এদের দেখা যায়। তবে ৭০০০ফুট উচ্চতায় সাধারণত ফেব্রুয়ারি থেকে ডিসেম্বর পর্যন্ত অর্থাৎ সারা বছরই এদের দেখা মেলে।

## বর্ণনা
আঁকন একটি মাঝারি আকারের প্রজাপতি, যার ডানা খোলা অবস্থায় প্রায় ৮-৯ সেন্টিমিটার পর্যন্ত পৌঁছায়। এই প্রজাতির মধ্যে যৌন দ্বিরূপতা বিদ্যমান অর্থাৎ পুরুষ এবং স্ত্রী প্রজাপতি দেখতে আলাদা। পুরুষদের ক্ষেত্রে ডানার উপরের দিক উজ্জ্বল কমলা লাল, সাদা দাগ সহ কালো রেখা দ্বারা ফ্রেমযুক্ত। ডানার নীচের দিকগুলি উজ্জ্বল লাল থেকে ফ্যাকাশে বাদামী, কালো এবং সাদা দ্বারা আবদ্ধ। স্ত্রীদের ডানার পৃষ্ঠীয় দিক ধূসর-বাদামী বর্ণের এবং কালো দাগ এবং সাদা ব্যান্ড এবং কালো ফ্রেমযুক্ত।

এই প্রজাতির শুঁয়োপোকার দেহে বেশ কয়েকটি লালচে, কালো এবং সাদা ডোরা বিদ্যামন। এর মাথা কালো রঙের এবং লম্বা কালো স্পাইক রয়েছে যাতে বিষ থাকে। শুঁয়োপোকা অবস্থায় তারা প্রধানত বিষাক্ত গাছপালা খায়, প্রধানত জংলি ঝুমকো প্রজাতির।

## আচরণ
আঁকনরা রৌদ্র পছন্দ করে। প্রায়শই এদের মাটির কাছাকাছি গাছের পাতায় ডানা মেলে বসে থাকে। ফুলের প্রতি এদের আসক্তি আছে। এছাড়া মাটিতে পড়ে থাকা পচা ফলের রস পান করতে দেখা যায়।

## বৈশিষ্ট্য
### ডিম
এরা একসাথে অনেকগুলি করে ডিম পাড়ে।

### শূককীট
শূককীট সরু এবং লম্বা হয়। সারা দেহে কাঁটা দেখা যায়। প্রতিটি দেহখন্ড কালো রেখা দিয়ে আলাদা করা থাকে। পরপর দুটি কালো দেহখন্ডের মাঝে সাদা-গোলাপি রঙের পটি দেখা যায়। বেশির ভাগ কাঁটা এই সাদা-গোলাপি পটি থেকে বেরোয় এবং পিঠের পাঁশ ঘেঁষে যে কাঁটা গুলি রয়েছে তারা দৈর্ঘ্যে বড়। এদের শ্বাস ছিদ্রগুলো কালো বর্ণের এবং এগুলোকে ঘিরে সাদা বৃত্ত দেখা যায়। মাথা কালো বর্ণের এবং মাথার সামনেও দুটি শিং দেখা যায়।
#### আহার্য উদ্ভিদ

এই শূককীট Passiflora গোত্রের কিছু উদ্ভিদ যেমন-*[[Passiflora cochinchinensis]]*, *[[Passiflora moluccana]]*,(ঝুমকোলতা)*[[Passiflora foetida]]* গাছের পাতার রসালো অংশ আহার করে।

### মূককীট
মূককীট গাঢ় সোনালি-বাদামী বর্ণের এবং তার উপর জলপাই-খয়েরি রঙ এর ছোপ দেখা যায়। এর শরীরে একাধিক কাঁটা দেখা যায়।
## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি
বিষয়শ্রেণী:অরুণাচল প্রদেশে প্রাপ্ত নিমফ্যালিডি গোত্রের প্রজাপতি
বিষয়শ্রেণী:১৭৭৩-এ বর্ণিত প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:মালয়েশিয়ার প্রজাপতি
আব্দুল হামিদ মাশুখিল

**আব্দুল হামিদ মাশুখিল** ( ) আব্দুল হামিদ বাবা নামেও পরিচিত ) একজন পশতু কবি এবং সুফি ব্যক্তিত্ব। তাকে পারসিয়া সাহিত্যের অন্যতম কবি সাদির সাথে তুলনা করেছেন। তিনি পশতু ভাষায় সাহিত্য রচনা করেছিলেন। তিনি আনুমানিক ১৭৩২ সালের দিকে মারা যান।
## জীবনী
আব্দুল হামিদ মাশুখিল সপ্তদশ শতাব্দীর মাঝামাঝি সময় পাকিস্তানের পেশোয়ারের বাদাবেরের নিকটে অবস্থিত মাশুখিল গ্রামের একটি পশতু পরিবারে জন্মগ্রহণ করেন। তিনি পেশোয়ারে গমন করেন, যেখানে তিনি শিক্ষা গ্রহণ করেন এবং ধর্মপ্রচারকে পরিণত হন। এই পর্যায়ে, হামিদ একজন উচ্চ মর্যাদাপূর্ণ পন্ডিতে পরিণত হন এবং পাকিস্তানের বিভিন্ন জেলা হতে প্রচুর শিক্ষার্থী তার কাছ থেকে দীক্ষা গ্রহণের জন্য তার সান্নিধ্যে আসেন।

আব্দুল হামিদ প্রধানত পশতু ভাষায় সািহ্য রচনা করেছিলেন। তার কবিতায় সকলের জন্য নৈতিক শিক্ষা এবং পার্থিব বিষয়কে উপেক্ষা করার শিক্ষা নিহিত ছিল। মুসলিম সাহিত্যের অধিকাংশ সাহিত্যের ন্যার তার কবিতা নৈতিক শিক্ষার মূল ভিত্তি ছিল সুফিবাদের শিক্ষা।

হামিদের মৃত্যুর প্রকৃত তারিখ জানা যায়নি, কিন্তু তার ননিজ গ্রামের লোকজন মনে করে থাকেন যে তিনি মোটামুটি ১৭৩২ সালের দিকে মারা যান। জীবনের অধিকাংশ সময় তিনি যে ঘরটিতে অতিবাহিত করেছিলেন সে ঘরেই তিনি মৃত্যু বরণ করেন।

## খ্যাতি
আব্দুল হামিদের কাব্য পারসিয়াতেও সমানভাবে জনপ্রিয়, যেখানে তাকে " হামিদ দি হেয়ার-স্পিলিটার" নাম খেতাব প্রদান করা হয়েছে।

উনিশ শতকে ব্রিটিশ অফিসার ও ভাষাবিদ হেনরি জর্জ রাভের্টি আব্দুল হামিদকে আফগানিস্তানের ব্যাঙ্গরসী কবি বলে আখ্যায়িত করেছেন এবং তাকে পারসিয়া সাহিত্যের অন্যতম কবি সাদির ( খ্রি. ১২১০) সাথে তুলনা করেছেন।
 "the Saadi of the Pascho language"

আব্দুল হামিদের গুরুত্বপূর্ণ লেখাগুলো হল: প্রেমের আকর্ষণ, রাজা ও ভিখারী, মুক্তা ও কোরাল। এই গ্রন্থগুলোর সব কয়টি ইংরেজি ভাষায় অনুবাদ করা হয়েছে।

## কয়েকটি জনপ্রিয় কবিতা
তামাশা দা গুলশান সা কুম বে তা, কা শাহান ওয়া তাখত ওওয়া তা লারি শাউক, ওয়া নিউ মা পা দোস্তায় দা দুনিয়া খালাক, হাসে তালিলু ইয়াম ফিকর দা জানান দাব, পা দোস্তায় কি সারা উইনাম মির সামান খালাক, পা আশনা বান্দি কি শি তালিলি আশনা, কি শাহারাহ শাসতা পা মাখ বান্দে দাজমা ইশক পেখ, নান সা আাট আসাল মা দন দি দে ইখলাস

## তথ্যসূত্র

বিষয়শ্রেণী:১৭৩২-এ মৃত্যু
বিষয়শ্রেণী:সুফি কবি
বিষয়শ্রেণী:পেশোয়ারের ব্যক্তি
বিষয়শ্রেণী:পশতু ব্যক্তি
বিষয়শ্রেণী:১৭৩০-এর দশকে মৃত্যু
দ্য ব্রুনাই টাইমস

***দ্য ব্রুনাই টাইমস*** ব্রুনাইয়ের একটি ইংরেজি ভাষার দৈনিক পত্রিকা যার প্রকাশনা বর্তমানে বন্ধ রয়েছে। এটি কমপ্যাক্ট ব্রডশীট আকারে প্রকাশি হ্ত। ২০০৬ থেকে ২০১৬ সাল পর্যন্ত পত্রিকাটি ব্রুনাইয়ের দারুস সালাম থেকে প্রকাশিত হয়। ব্রুনাই টাইমস পিএলসি এই পত্রিকাটির মালিকানা প্রতিষ্ঠান।

## ইতিহাস
গ্যাডং, ব্রুনাই দারুসসালামের একটি মলে ১লা জুলাই, ২০০৬ সালে পত্রিকাটির উন্মোচন হয়। এদের মূলনীতি ছিল "সজীব চিন্তা, নতুন ধারা, বৈশ্বিক দর্শন"। ১৬ জুলাই, ২০০৬ সাল পর্যন্ত পত্রিকাটির সম্মানসূচক কপিই পাওয়া যায়। জুনজুনগানের নতুন প্রকাশনা প্রতিষ্ঠানে ২৮ মার্চ, ২০০৭ সাল থেকে পত্রিকাটি তাদের মূল ব্রডশীট ধরনে পত্রিকা প্রকাশ করতে থাকে।

২০০৭ সালের এপ্রিলে *দ্য ব্রুনাই টাইমস* ব্রুনাইয়ের বেরাকাসের আন্তর্জাতিক সম্মেলন কেন্দ্রে অনুষ্ঠিত জাতিসংঘের প্রথম বৈশ্বিক সড়ক নিরাপত্তা সপ্তাহ সেমিনারে যোগাযোগ মন্ত্রণালয়ের সাথে ঘনিষ্ঠভাবে কাজ করে। মে মাসে *দ্য ব্রুনাই টাইমস* ৩১শে মে থেকে ২রা জুন পর্যন্ত প্রতিরক্ষা মন্ত্রণালয় কর্তৃক আয়োজিত ব্রিডেক্সের অফিসিয়াল মিডিয়া হিসেবে মনোনিত হয়।

জুলাই মাসে *দ্য ব্রুনাই টাইমস* দুটি বড় লক্ষ্যপূরণ করে। প্রথমটি ছিল পত্রিকাটি তাদের শিরোনামে নতুন কর্পোরেট নকশা আরোপ করে এবং একইসাথে বাজার ও পরিবর্তন মাথায় রেখে কিছু পরিবর্তন করে। পরেরটি হল এডুকেশন প্রোগ্রামে (বিটি-এনআইই) *দ্য ব্রুনাই টাইমস* পত্রিকার উন্মোচন। তখন থেকে প্রতিদিন ব্রুনাই দারুসসালাম জুড়ে মোট ৩১টি মাধ্যমিক বিদ্যালয়ে পত্রিকাটির ৪০০ কপি পৌছে দেওয়া হয়। এই সংখ্যাটি আরো বেড়ে যায় কারণ সরকারি-বেসরকারি উভয় ক্ষেত্রই বিটিএনআইই প্রোগ্রামের সাথে যুক্ত ছিল।

১লা জুলাই, ২০১০ সালে *দ্য ব্রুনাই টাইমস* পত্রিকাটির ৪র্থ প্রতিষ্ঠাবার্ষিকী উপলক্ষে কমপ্যাক্ট আকারে ফেরত আসে। তখন থেকে পত্রিকাটিতে মোট ৪৮টি পৃষ্ঠা ছিল। দ্য ব্রুনাই টাইমস এশিয়া নিউজ নেটওয়ার্কের সদস্য।

### বন্ধ
৬ই নভেম্বর, ২০১৬ সালে পত্রিকাটি তাদের প্রধান পাতায় জানিয়ে দেয় যে ৮ই নভেম্বর থেকে পত্রিকাটি তাদের প্রকাশনা বন্ধ করে দেবে। এর কারণ হিসেবে "ব্যবসায় স্থিরতা, বিশেষত বিকল্প মাধ্যমে থেকে আসা গ্রহণযোগ্য চ্যালেঞ্জসম্পর্কিত" কারণ দেখানো হয়। হঠাৎ করে এমন বন্ধ হয়ে যাওয়াটা বেশ সন্দেহজনক ছিল কারণ এর সামাজিক যোগাযোগ মাধ্যমগুলোতে পত্রিকাটি আগে থেকে এ সম্পর্কে কোনো আভাস দেয়নি। অন্যান্য তদন্তসূত্র ধারণা করে যে ব্রুনাই থেকে মক্কায় যাওয়া হাজীদের ভিসাবিষয়ক অর্থবৃদ্ধিসম্পর্কিত এক রিপোর্টের পরিপ্রেক্ষিতে সৌদি আরব ব্রুনাইয়ের সুলতা্নের কাছে যে আপত্তি জানায়, তারই ফলে এমন ঘটনা ঘটেছে।

## বিষয়সূচী
দেশ-বিদেশের ঘটনাবলীর উপরে *দ্য ব্রুনাই টাইমস* সংবাদ বিশ্লেষণ, ফীচার, ধারাবিবরণী ইত্যাদিবিষয়ক নিবন্ধ প্রকাশ করে থাকে। ব্যবসা এবং ফিন্যান্স প্রভৃতি বিষয়ও এখানে গুরুত্ব পায়।

সাপ্তাহিক দিনগুলোতে সংবাদপত্রটিতে দুই অংশে মোট ২৪ পৃষ্ঠা প্রকাশ করে থাকে। জুলাই, ২০১০ সাল পর্যন্ত প্রতি অংশে ১২ পৃষ্ঠা থাকত।

## আরও দেখুন
* ব্রুনাইয়ের গণমাধ্যম

## তথ্যসূত্র

## বহিঃসংযোগ
* 

বিষয়শ্রেণী:ব্রুনাইয়ের সংবাদপত্র
বিষয়শ্রেণী:ইংরেজি ভাষার সংবাদপত্র
বিষয়শ্রেণী:২০০৬-এ প্রতিষ্ঠিত প্রকাশনা
বিষয়শ্রেণী:এশিয়ার ইংরেজি ভাষার সংবাদপত্র
পুনাখা

**পুনাখা**&nbsp;(জংখা:  སྤུ་ན་ཁ་)&nbsp;ভূটানের&nbsp;একটি শহর এবং&nbsp;পুনাখা জেলার প্রশাসনিক কেন্দ্র।&nbsp;পুনাখা ১৯৫৫ খ্রিষ্টাব্দ পর্যন্ত &nbsp;ভুটানের রাজধানী এবং সরকারের আসন ছিল, যখন রাজধানী থিম্পুতে সরানো হয়েছিল। এটা থিম্পু থেকে ৭২ কিলোমিটার দূরে অবস্থিত এবং রাজধানী থিম্পু থেকে পুনাখাতে&nbsp;গাড়ীতে আসতে &nbsp;প্রায় ৩ ঘণ্টা সময় লাগে। এখানের আবহাওয়া &nbsp;শীতকালে বেশ উষ্ণ এবং গ্রীষ্মকালে গরম হয়।&nbsp;এটা সমুদ্রতল থেকে ১৩১০&nbsp;মিটার উচ্চতায় অবস্থিত। এখানে&nbsp;ধান প্রধান ফসল হিসেবে চাষ করা হয়। এখানে ভুটানি &nbsp;ভাষাই&nbsp;সাধারণত&nbsp;বলা&nbsp;হয়।

## পুনাখা জং
পুনাখা ডিজং (পুংতাং ডিছেন ফোটরাং জং হিসেবেও পরিচিত) (যার অর্থ পরম সুখময় প্রাসাদ ) পুনাখা &nbsp;শহরের&nbsp;একটি&nbsp;প্রাচীন&nbsp;প্রাসাদ।&nbsp;প্রাসাদটি ১৬৩৭-৩৮ সালে যাবদ্রারং রিনপোছে দ্বারা নির্মিত হয়েছিল যার স্থপতি ছিলেন নাগাওয়াং নামগিয়াল।&nbsp;এটি জং স্থাপত্যশিল্পের দ্বিতীয় পুরাতনতম এবং দ্বিতীয় বৃহত্তম প্রাসাদ এবং তাদের নির্মিত রাজকীয় প্রাসাদগুলো অন্যতম একটি। &nbsp;জং এর এই প্রাসাদে তিব্বতীয় বৌদ্ধধর্মের কাগ্যু গোত্রের দক্ষিণ দ্রুকপা বংশীয়সহ রাংজুং কাসারপানি বংশীয় সাধকদের দেহাবশেষ রয়েছে। এটাকে ভুটানের ঐতিহ্য হিসাবে অন্তর্ভুক্ত করেছে ইউনেস্কো।

১৯০৭ সালে, ভুটানের প্রথম রাজা হিসেবে উগয়েন ওয়াংচুক এর অভিষেক পুনাখা জং-এ হয়। তিন বছর পরে, পুনাখায় একটি চুক্তি হয় যার দ্বারা ব্রিটিশ ভুটানের অভ্যন্তরীণ বিষয়ে হস্তক্ষেপ না করায় সম্মতি জানায় এবং ভুটান ব্রিটেনকে তার পররাষ্ট্র বিষয়ক নির্দেশ করার অনুমতি দেয়।

১৯৮৭ সালে জংটি আংশিকভাবে অগ্নি দ্বারা ধ্বংস হয়।

পুনাখা জং-এর অবস্থান *ফো* এবং *মো* নদীর মোহনায়। এই  কারণে হিমবাহ হ্রদ থেকে ফ্ল্যাশ ফ্লাডের (আকস্মিক বন্যার) দ্বারা ওখানে আঘাত হওয়ার সম্ভাবনা সৃষ্ট হয়। একটি সাম্প্রতিক রিপোর্ট অনুযায়ী আকস্মিক বন্যা ১৯৫৭, ১৯৬০ এবং ১৯৯৪ সালে পুনাখা জংকে ক্ষতিগ্রস্ত করে। সম্প্রতি নদীখাত গভীর করে এবং চারটি বৃহৎ বাষ্প হাতা ব্যবহারের দ্বারা বাঁধ উত্থাপন করে জংকে রক্ষা করা হয়েছে  যাতে ভবিষ্যতে বন্যা হলে জংএর ক্ষয়ক্ষতি না হয়।

thumb|পুনাখা ক্যান্টিলেভের ব্রিজ
একটি আবৃত কাঠের খিলান সেতু মো নদী পারাপারের জন্য সঙ্গে একসঙ্গে নির্মিত হয়েছিল। এই সেতু ১৯৫৭ বা ১৯৫৪ সালে একটি আকস্মিক বন্যায় গুড়িয়ে যায়। ২০০৬ সালে একটি নতুন আবৃত কাঠের খিলান নির্মাণ করার কাজ শুরু হয়।  জার্মানদের সহায়তায় ২০০৮ সালে সম্পূর্ণ হয় সেতুটি। সেতুটি ৫৫ মিটর ফ্রী স্প্যান নিয়ে তৈরী হয়। সেতুর নির্মাণে ভূটানের ঐতিহ্য ফুটিয়ে তোলা হয়েছে।

## চিত্রশালা


চিত্র:Punakha - Dzong and Valley Oct 2006.JPG|thumb|পুনাখা জং এবং পুনাখা উপত্যকা
চিত্র:Punakha Dzong5.jpg|thumb|পুনাখা জং
চিত্র:PunakhaDzong.jpg|thumb|পুনাখা&nbsp;জং&nbsp;এবং মো&nbsp;নদী


## আরো দেখুন
* ঙ্গাগ-দ্বাং-র্নাম-র্গ্যাল

## তথ্যসূত্র

বিষয়শ্রেণী:প্রাক্তন জাতীয় রাজধানী
বিষয়শ্রেণী:ভুটানের জনবহুল স্থান
বিষয়শ্রেণী:পুনাখা জেলা
রিফা

**রিফা** (, ) বা **রাফিন** হল বাহরাইন সাম্রাজ্যের দ্বিতীয় বৃহত্তম শহর।  রিফা মূলত দুই অংশে বিভক্ত - পূর্ব রিফা ও পশ্চিম রিফা। শহরটি মূলত কেন্দ্রীয় প্রশাসনিক বিভাগের অবস্থিত, যার ছোট অংশগুলো দক্ষিণ প্রশাসনিক বিভাগে পড়েছে।

শহরটি দ্রুত বর্ধনশীল। ২০০১-এর বাহরাইন আদমশুমারি অনুযায়ী জনসংখ্যা ৭৯,৫৫০ হলেও ২০০৮ সালের অনুমিত জনসংখ্যা এসে দাঁড়ায় ১,১১,০০০তে।

## ইতিহাস
পূর্বে বাহরাইন দ্বীপের প্রধান স্থান ছিল রাফিন, যতদিন না এটি ১৯ শতকে মানামা বন্দর কর্তৃক প্রতিস্থাপিত হয়।

## পূর্ব রিফা
পূর্ব রিফায় অনেক আকর্ষণীয় স্থান রয়েছে। এর মধ্যে অন্যতম স্থান হল রিফা দুর্গ, যা শেলজ সালমান বিন আহমেদ আল ফাতেহ দুর্গ নামেও পরিচিত। শহরে নানা শপিং মল ছাড়াও দুটি শপিং সড়ক আছে; রিফা বাজার (, *সৌক আর-রিফা*) এবং বুকুওয়ারা সড়ক বাজার। প্রথমটি বৃহৎ হলেও পরেরটি বেশি আধুনিক এবং সুসজ্জিত। এই অঞ্চলের অন্যতম জনপ্রিয় কাজ হল রয়াল গলফ ক্লাবে গলফ খেলা। আরক্যাপিটা কর্তৃক নির্মিত নতুন একটি উন্নয়ন প্রকল্প হল রিভা ভিউস। এটি মূলত একটি বড় আবাসিক এবং বাণিজ্যিক এলাকা। এই উন্নয়ন প্রকল্পের অধীনে একটি কৃত্রিম হ্রদ, একটি আন্তর্জাতিক বিদ্যালয়, বাণিজ্যিক জেলা, সুপারমার্কেট এবং নব্যনির্মিত রয়েল উইমেন ইউনিভার্সিটিও অন্তর্ভুক্ত রয়েছে। পূর্ব রিফায় দ্রুতগতিতে বেড়ে ওঠা বাণিজ্যিক কেন্দ্রের মধ্যে লুলু হাইপারমার্কেট অন্যতম।

## পশ্চিম রিফা
পশ্চিম রিফা প্রধানত একটি আবাসিক এলাকা। অধিকাংশ ধনী ব্যক্তিবর্গ; যেমনঃ মন্ত্রী, ব্যবসায় বিনিয়োগকারীরা পূর্ব রিফায় বসবাস করে। বাহরাইনের রাজা হামাদ বিন ঈসা আল খলিফা এখানে বসবাস করে, সেইসাথে তার প্রধানমন্ত্রী শেখ খলিফা বিন সালমান আল খলিফাও এখানেই বসবাস করে। রিফার বিখ্যাত ঘড়ির টাওয়ার পশ্চিম রিফার কেন্দ্রে অবস্থিত।

পূর্ব রিফাতেই বাহরাইন জাতীয় স্টেডিয়াম অবস্থিত। এই স্টেডিয়ামেই বাহরাইনের অধিকাংশ ফুটবল এবং অন্যান্য খেলা অনুষ্ঠিত হয়। পূর্ব রিফা ও পশ্চিম রিফা - উভয়েরই নিজস্ব স্টেডিয়াম এবং ফুটবল দল আছে।

## তথ্যসূত্র
### টীকা

### গ্রন্থপঞ্জি
* .

## বহিঃসংযোগ
* ম্যাপল্যান্ডিয়া.কম-এ স্যাটেলাইট মানচিত্র

বিষয়শ্রেণী:বাহরাইনের জনবহুল স্থান
মেনবা নিউওয়েল ফিলিপস

**মেনবা নিউওয়েল ফিলিপস:** ১ ফেব্রুয়ারি, ১৯০৭ সালে জন্মগ্রহণ করেন এবং ৮ নভেম্বর ২০০৪ সালে মৃত্যু বরণ করেন। তিনি একজন মার্কিন পদার্থবিজ্ঞানী এবং বিজ্ঞান শিক্ষাবিদ ছিলেন। তিনি জে রবার্ট ওপেনহাইমার অধীনে তার ডক্টরেট গবেষণা সম্পন্ন করেন। তার কর্মজীবন জুড়ে তিনি আমেরিকান পদার্থবিজ্ঞান শিক্ষক সমিতিতে (American Association of Physics Teachers) সক্রিয় ছিলেন।

বিষয়শ্রেণী:১৯০৭-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:মার্কিন নিউক্লীয় পদার্থবিজ্ঞানী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:ওয়াশিংটন ইউনিভার্সিটি ইন সেন্ট লুইসের শিক্ষক
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:২০শ শতাব্দীর মার্কিন নারী বিজ্ঞানী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:শিকাগো বিশ্ববিদ্যালয়ের শিক্ষক
ইসলামী কেন্দ্র (মালদ্বীপ)

ডান|থাম্ব|250x250px|মালদ্বীপের ইসলামী কেন্দ্রের নামাজের ঘর
**ইসলামি কেন্দ্র ** (আনুষ্ঠানিকভাবে **মসজিদ-আল-সুলতান মুহাম্মদ তাকুরুফানু আল আউযাম** নামে পরিচিত) মালদ্বীপের রাজধানী মালেতে অবস্থিত একটি স্থাপত্য নিদর্শন যা ১৯৮৪ সালের নভেম্বরে রাষ্ট্রপতি মামুন আব্দুল গাইয়ুম স্থাপন করেন।

মহা জামে মসজিদটি মালদ্বীপের কেন্দ্রে অবস্থিত, যা মালদ্বীপের সুপ্রসিদ্ধ নায়ক সুলতান মুহাম্মদ তাকুরুফানু আল আউযামের নামে নামকরণ করা হয়। মসজিদটি মালদ্বীপের বৃহত্তম, এবং দক্ষিণ এশিয়ার অন্যতম বৃহৎ যা ৫০০০ এর অধিক লোক ধারণ করতে পারে।

কেন্দ্রে এছাড়াও একটি সম্মেলন হল রয়েছে যেখানে দাপ্তরিক বৈঠক ও অনুষ্ঠান অনুষ্ঠিত হয়, এখানে একটি ইসলামি গ্রন্থাগার এবং কিছু সংখ্যক অফিস ও রয়েছে।

কেন্দ্রে এছাড়াও ইসলামি বিষয়ক মন্ত্রণালয় ঘর রয়েছে যা ১১ নভেম্বর ২০০৮ এর অগে যা সুপ্রিম কাউন্সিল অব ইসলামিক অ্যাফেয়ার্স নামে পরিচিত ছিল, যেটি সাবেক সভাপতি মামুন আব্দুল কাইয়ূম দ্বারা প্রতিষ্ঠিত হয়।

উপরন্তু, ইসলামি কেন্দ্রের অবস্থান মালে এর  প্রধান জেটির কাছাকাছি এবং মসজিদের সুন্দর স্থাপত্য শিল্পের কারণে এটি পর্যটকদের অন্যতম আকর্ষণ হিসেবে বিবেচিত। মসজিদের জাঁকজমকপূর্ণ সুবর্ণ গম্বুজ মালের দিগন্ত রেখার উপর আরো স্পষ্ট ভাবে দেখা যায়। মসজিদের জ্বলজ্বলে সুবর্ণ গম্বুজের স্বতন্ত্রতার পাশাপাশি এর অভ্যন্তরের দেয়াল সুন্দর কাঠ এর ভাস্কর্য এবং আরবি ক্যালিগ্রাফি দিয়ে সাজানো হয়। কেন্দ্রে এছাড়াও একটি গ্রন্থাগার এবং একটি সম্মেলন কক্ষ রয়েছে। মালে এর সবচেয়ে বিখ্যাত স্থাপত্য নিদর্শন হল তিন তলা বিশিষ্ট ইসলামি কেন্দ্র যা নভেম্বর ১৯৮৪ সালে উন্মুক্ত হয়। কেন্দ্রের বড় জুমার মসজিদ, মসজিদ-আল-সুলতান মুহাম্মদ তাকুরুফানু আল আযম হল মালদ্বীপ এর সবচেয়ে বড় মসজিদ, যা ৫০০০ এরও বেশি মানুষ ধারণ করতে পারে।

## আরও দেখুন

* মালদ্বীপে ইসলাম
* মালদ্বীপের ইতিহাস
* মালদ্বীপের সংস্কৃতি

## তথ্যসূত্র

বিষয়শ্রেণী:মালদ্বীপের মসজিদ
বিষয়শ্রেণী:১৯৮৪-এ সম্পন্ন মসজিদ
বিষয়শ্রেণী:২০শ শতাব্দীর এশিয়ার মসজিদ
ভারতীয় পাঁচশত এবং এক হাজার টাকা নোটের মুদ্রারহিতকরণ

**ভারতীয় পাঁচশত এবং এক হাজার টাকা নোটের মুদ্রারহিতকরণ** (**নোট বাতিল** নামে সংবাদমাধ্যমে বিখ্যাত) ভারতে ক্রমবর্ধমান দুর্নীতি ও কালো টাকা সমস্যার সমাধানের অভিমুখে ভারত সরকার কর্তৃক গৃহীত একটি পদক্ষেপ। ৮ই নভেম্বর ২০১৬ এর মধ্যরাত থেকে বৈধ টেন্ডার হিসাবে সমস্ত ৫০০ এবং ১০০০ ভারতীয় টাকার নোটগুলি গ্রহণ করা আইনত বন্ধ করে দেওয়া হয়৷ প্রধানমন্ত্রী নরেন্দ্র মোদী টেলিভিশনের মাধ্যমে সারা দেশের জনগণের উদ্দেশ্যে ৮ই নভেম্বর ২০১৬-এ এই পদক্ষেপের ঘোষণাটি করেন৷ তার ভাষণে নরেন্দ্র মোদী ভারতে বিদ্যমান সমস্ত ৫০০ এবং ১০০০ টাকার নোটগুলিকে অকার্যকর নোট বলে ঘোষণা করেন এবং নতুন ৫০০ এবং ২০০০ টাকার  নোট প্রচলনের ঘোষণাও করেন৷জাল নোট ব্যবহারের দ্বারা তথাকথিত সন্ত্রাসবাদ অর্থায়ন ও দেশে কালো টাকা প্রতিরোধ করার ভারত সরকার দ্বারা এটি একটি প্রচেষ্টা৷

## কার্যপ্রণালী

প্রধানমন্ত্রীর ঘোষণার পরবর্তীতে ভারতীয় রিজার্ভ ব্যাঙ্কের গভর্নর উর্জীৎ প্যাটেল  বর্তমানে (৮ই নভেম্বরের পূর্ববর্তী সময় অবধি ছাপা) দেশে প্রচলন ৫০০ এবং ১০০০ টাকার নোটগুলি অনায়াসে বিনিময়ের পদ্ধতি সংক্রান্ত বিস্তারিত বিবরণ দিয়ে একটি সংবাদ লিপি দেন।
৮ নভেম্বর, ভারতীয় রিজার্ভ ব্যাঙ্ক নিম্নলিখিতগুলি ঘোষণা করে:
# ৩০-এ ডিসেম্বর ২০১৬ অবধি সমস্ত ব্যাঙ্কগুলিকে তাদের গ্রাহকদের জন্য এটিএম থেকে টাকা উত্তোলনের পরিষেবা বিনামূল্যে প্রদান করার নির্দেশ দেওয়া হয়েছে৷ ১৮ই নভেম্বর ২০১৬ পর্যন্ত ব্যাঙ্কগুলি তাদের গ্রাহকদের জন্য এটিএম এ প্রতি কার্ডে টাকা উত্তোলনের পরিমাণ সীমা দিনে ২০০০ টাকা মাত্র নির্ধারণ করতে পারে৷
# সকল ব্যাঙ্ক ৯ নভেম্বর ২০১৬ তারিখে জনসাধারণের জন্য বন্ধ থাকবে৷

## তথ্যসূত্র

বিষয়শ্রেণী:মুদ্রা
বিষয়শ্রেণী:ভারতের অর্থনীতি
বিষয়শ্রেণী:২০১৬-এ ভারত
বিষয়শ্রেণী:মোদী প্রশাসনের উদ্যোগ
বিষয়শ্রেণী:আধুনিক অপ্রচলিত মুদ্রা
বিষয়শ্রেণী:অর্থের ইতিহাস
সহযোগিতামূলক সম্পাদনা

থাম্ব|সহযোগী সম্পাদনার কৌশল
আক্ষরিক অর্থে "একাধিক ব্যক্তি মিলে একটি কাজ সমাধা করা কার্যকে" **সহযোগিতামূলক সম্পাদনা** বা ইংরাজীতে "Collaborative editing" বলা হয়। সহযোগিতামূলক সম্পাদনা সফল হওয়ার জন্য জোটসমূহের সজাগতা, অংশগ্রহণ এবং সমন্বয় অতি আবশ্যক। বর্তমান যুগে তথ্য-প্রযুক্তি এবং ইলেক্ট্রনিক যোগাযোগ ব্যবস্থার উন্নতির ফলে গড়ে ওঠা ইন্টারনেট মাধ্যম ব্যবহার করে ভৌগোলিক সীমার বাধা অতিক্রম করে সহযোগিতামূলক সংকলনের পরিধি সম্পূর্ণ পৃথিবীকে এক করেছে। কিছু সহযোগিতামূলক সম্পাদনা সংবলিত 'ইনস্ট্যাণ্ট মেসেজিং সার্ভিস'ও সন্নিবিষ্ট থাকে যাতে অবদানকারীগণ সম্পাদনা করার সময় সহজে যোগাযোগ করতে পারে।

## প্রক্রিয়া
প্রধানত একে পাঠ্যযুক্ত নথি বা কোনো প্রোগ্রামের উৎস কোড রচনার জন্য ব্যবহার করা হয়। ইণ্টারনেট, বিশেষকরে ওয়েব প্রযুক্তির মাধ্যমে পৃথিবীর যেকোনো স্থানের ব্যক্তি সহযোগিতামূলক সংকলনে অংশগ্রহণ করতে পারে। এভাবে কাজ সম্পাদনা করার জন্য বিশেষ সফ্টওয়ার আবশ্যক। নথি সম্পাদনার জন্য সচরাচর ব্যবহার হওয়া সফ্টওয়ার হল উইকি এবং প্রোগ্রামিং এর কাজে ভার্সন কন্ট্রোল সিস্টেম ব্যবহার করা হয়।

বেশীরভাগ ওয়ার্ড প্রসেসরে পরিবর্তনসমূহ লিপিবদ্ধ করার সুবিধা আছে। বিভিন্ন অবদানকারী একই সময়ে কাজ করলেও প্রতিজনের নির্দিষ্ট পরিবর্তন দেখতে পাওয়া যায়। সহযোগিতামূলক সম্পাদনা করার জন্য নতুন লিখন পরিবেশ যেমন: গুগল ডক্‌সএ সংশোধন নিয়ন্ত্রণ, একই সময়ে করা/না করা সম্পাদনা ইত্যাদির সুবিধা আছে।

উইকিপিডিয়া হল বৃহৎ পরিসরে করা সহযোগিতামূলক সম্পাদনার এক উদাহরণ।

কোনো ব্যক্তিবিশেষ  সহযোগিতামূলক সম্পাদনা অধিক উন্নত এবং জটিল প্রকল্প সমাধা করতে পারে। বহু শিক্ষণ জোটে সহযোগিতামূলক কাজ সমাপন করতে দেওয়া হয়। অবশ্য অন্যের সাথে একসঙ্গে করলে লেখা কাজটিও জোড়ালো হয়ে ওঠে। সহযোগিতামূলক লেখনি কীভাবে শিক্ষণ অভিজ্ঞতা বাড়াতে পারে তার বিষয়ে কিছু গবেষণাও চলছে।

সঠিক প্রবেশ ব্যবস্থাপনা প্রণালী (access management system) তথ্যের প্রতিলিপি রোধ করতে পারে। এতে প্রায়ই সার্ভারে অনলাইন প্রবেশের প্রয়োজন হয়। সময়-স্থানের পার্থক্যের জন্য কিছু বিষয় কখনো কখনো অনলাইন সহযোগিতামূলক সম্পাদনায় সমস্যা করতে পারে।

## সুবিধা এবং অসুবিধা
সহযোগিতামূলক সম্পাদনার সুবিধাসমূহ হল যে, সকলেই সম্পাদনায় ভাগ নিতে পারে এবং একটা কাজ অনেকের মধ্যে ভাগ হয়ে যাওয়ার জন্য একজনের ওপর কাজের বোঝা কম হয়। বহুতর ভাবে একজোট হয়ে লক্ষ্যে উপনীত হওয়া সহজ হয়। প্রত্যেকের নিজ নিজ সহায়তা লিপিবদ্ধ হয়ে থাকে। এর ফলে দলগত অভিজ্ঞতা বাড়ার সাথে যোগাযোগর নিপুণতা বাড়ে। অন্যদিকে, অসুবিধাসমূহ হল যে, বহু সম্পাদনা করার ফলে গুণগত মান হ্রাস পেতে পারে। একটি জোট হিসাবে কাজ করলে একজন সদস্যর অসমর্থতা কাজ সম্পাদনে অসুবিধার সৃষ্টি করতে পারে। কম্পিউটার হ্যাকিং এবং ধ্বংসপ্রবণতার সমস্যাও না হওয়ার নয়। প্রায়ই ইণ্টারনেট সংযোগের আবশ্যক হওয়াটিও সহযোগিতামূলক সম্পাদনার এক অসুবিধা।

## তথ্যসূত্র

## গ্রন্থপঞ্জী
* Kuutti, Kari, Eija Helena Karsten, Paul Dourish, Geraldine Fitzpatrick and Kjeld Schmidt. (2003). *ECSCW 2003: proceedings of the Eighth European Conference on Computer Supported Cooperative Work* (14–18 September 2003, Helsinki, Finland). London: Kulwer. 10-; 13-; OCLC 52784895
* Speck, Bruce W. (2008). *Collaborative Writing: An Annotated Bibliography.* Charlotte, North Carolina: IAP (Information Age Publishing). 10-; 13-

বিষয়শ্রেণী:সহযোগিতা
বিষয়শ্রেণী:নেটওয়ার্ক সফ্টওয়ার
বিষয়শ্রেণী:শিক্ষা
বিষয়শ্রেণী:সম্পাদনা
নান্‌বোকু-চোও যুগ

**নান্‌বোকু চোও যুগ** (南北朝時代?, *নান্‌বোকু চোও জিদাই*) বা "উত্তর ও দক্ষিণ রাজসভার যুগ" বলতে জাপানের ইতিহাসে ১৩৩৪ থেকে ১৩৯২ খ্রিঃ পর্যন্ত সময়কালকে বোঝায়। এই যুগটি মুরোমাচি যুগের প্রাথমিক পর্যায়।

এই যুগে জাপানে দুটি রাজসভার অস্তিত্ব ছিল: কিয়োতোয় ছিল আশিকাগা তাকাউজির প্রতিষ্ঠিত উত্তর সাম্রাজ্য রাজসভা এবং য়োশিনোয় ছিল সম্রাট গো-দাইগো প্রতিষ্ঠিত দক্ষিণ সাম্রাজ্য রাজসভা।

দুই রাজসভা পঞ্চাশ বছর আদর্শগত সংঘর্ষে লিপ্ত থাকে, এবং ১৩৯২ এ দক্ষিণ রাজসভা উত্তরের কাছে পরাজয় স্বীকার করে নেয়। কিন্তু উত্তর রাজসভা প্রকৃতপক্ষে আশিকাগা শোগুনতন্ত্রের অধীন ছিল এবং বাস্তবিক এর কোনও ক্ষমতা ছিল না।

যে সমস্ত সংঘাতের ফলে সমসাময়িক জাপানে গৃহযুদ্ধের সূত্রপাত হয় সেগুলো ছিল ১২৭৪ ও ১২৮১ খ্রিষ্টাব্দের মোঙ্গল আক্রমণের সময় জাপানের হোওজোও পরিবার ও অন্যান্য যোদ্ধা পরিবারের ক্রমবর্ধমান পারস্পরিক তিক্ততা এবং কেন্‌মু পুনর্গঠনের ব্যর্থতা। এই সমস্ত ধারাবাহিক সংকটের ফলে জমে ওঠা অসন্তোষ থেকে সম্রাটের অনুগত শাসকগোষ্ঠী ও আশিকাগা পরিবারের মধ্যে সংঘর্ষ উপস্থিত হয়।

১৩৩৩ খ্রিঃ কামাকুরা শোগুনতন্ত্রের পতন ও ১৩৩৬ খ্রিঃ কেন্‌মু পুনর্গঠনের ব্যর্থতায় নতুন শোগুনতন্ত্রের এক বৈধতার সংকট উপস্থিত হয়। উপরন্তু, ইতঃপূর্বে অভিজাত ও যোদ্ধা শ্রেণীর স্বার্থকেন্দ্রিক স্থাবর সম্পত্তির বণ্টন ব্যবস্থা (*শোওয়েন*) আমূল পরিবর্তিত হওয়ার ফলে সমগ্র সমাজব্যবস্থায় আলোড়ন ওঠে। শেষমেষ নান্‌বোকু চোও যুগের নানা অস্থিরতার মধ্য থেকে উঠে আসে এক নতুন অর্থব্যবস্থা যাতে যোদ্ধাদের অর্থনৈতিক অবস্থার উন্নতি ঘটলেও পূর্বতন অভিজাতদের প্রভাব বহুলাংশে হ্রাস পায়।

উনবিংশ শতাব্দী থেকে দক্ষিণ রাজসভার শাসকরা জাপানের বৈধ সম্রাট হিসেবে গণ্য হয়ে আসছিলেন। এর অপ্রত্যক্ষ কারণ হিসেবে বলা যায় এই পরিবারই বরাবর জাপানের রাজকীয় চিহ্নাদি বংশানুক্রমিকভাবে বহন করে এসেছেন, এবং প্রভাবশালী উপদেষ্টা কিতাবাতাকে চিকাফুসা (১২৯৩-১৩৫৪ খ্রিঃ) তার ঐতিহাসিক গ্রন্থ *জিন্‌নোও শোওতোকি*-তে দক্ষিণ রাজসভার পরাজয় সত্ত্বেও জাপানের সিংহাসনে তাদের দাবিকেই স্বীকৃতি দেন।

এই যুগের ঘটনাবলী আধুনিক জাপানেও সম্রাটের শাসন (*তেন্‌নোও সেইকা*) সম্পর্কে সাধারণ ধারণাকে প্রভাবিত করে চলেছে। রাষ্ট্রায়ত্ত শিন্তো ধর্মানুযায়ী ১৯১১ এর ৩রা মার্চে প্রকাশিত এক অধ্যাদেশে দক্ষিণ রাজবংশের উত্তরাধিকারীদেরকেই জাপানের বৈধ শাসক হিসেবে মান্যতা দেওয়া হয়। দ্বিতীয় বিশ্বযুদ্ধের পর কুমাযাওয়া হিরোমিচি প্রমুখ একাধিক ব্যক্তি নিজেদেরকে দক্ষিণ রাজসভার বংশধর হিসেবে দাবি করে দেশের সিংহাসনে কর্তৃত্ব কায়েম করতে চেষ্টা করেছেন এবং অধুনা ক্ষমতাসীন সম্রাটের পরিবারকে চ্যালেঞ্জ জানিয়েছেন। উল্লেখ্য, বর্তমান সম্রাটের পরিবার উত্তর রাজসভার বংশধর।

## তথ্যসূত্র

বিষয়শ্রেণী:জাপানের ইতিহাস
বিষয়শ্রেণী:১৪শ শতাব্দীর সশস্ত্র সংঘাত
বিষয়শ্রেণী:মধ্যযুগের যুদ্ধবিগ্রহ
বিষয়শ্রেণী:এশিয়ার রাজ্য এবং জনগণ জড়িত উত্তরাধিকার যুদ্ধ
উগয়েন ওয়াংচুক

**গঙসা উগয়েন ওয়াংচুক** (, , ১৮৬২-১৯৩৬) ভূটানের প্রথম ড্রূক গ্যালাপ (রাজা) ছিলেন। তিনি ভূটানকে ১৯০৭ থেকে ১৯২৬ পর্যন্ত শাসন করেন। তার জীবদ্দশায় তিনি দেশকে ঐক্যবদ্ধ ও জনগণের আস্থা অর্জন করতে চেষ্টা করেন।

## জীবন

### বাল্যকাল
উগয়েন ওয়াংচুক বুমথাং জেলার ভংদুইচোলিং প্যালেসে ১৮৬২সালে জন্মগ্রহণ করেন।  রাজা উগয়েন ওয়াংচুক একজন দূরদর্শী রাষ্ট্রনায়ক এবং রণকৌশলবিদ ছিলেন। তিনি বিশেষ করে তার জীবনের শেষের দিকে একজন ধার্মিক অনুশীলনকারী হয়ে উঠেছিলেন। তিনি খুব তরুণ বয়সে দেসি জিগমে নামগিয়েলের কাছে নেতৃত্বের এবং যুদ্ধবিগ্রহ শিল্প শিখে নিয়েছিলেন। উগয়েন ওয়াংচুককে একজন দক্ষ যোদ্ধা হিসেবে প্রশিক্ষণ দেওয়া হয়। 

### সর্বসম্মত চুক্তি দ্বারা বৌদ্ধ রাজতন্ত্র প্রতিষ্ঠা
ভুটানকে ৫৭ ধারাবাহিক ড্রূক ডাসিস ২৫৬ বছর শাসন করে। তারপর বৌদ্ধ রাজতন্ত্র প্রতিষ্ঠিত হয়। উগয়েন ওয়াংচুক ১৯০৭ সালে রাজতন্ত্র প্রতিষ্ঠা করলেও তিনি প্রায় এক দশকের জন্য প্রকৃত শাসক ছিলেন। ব্রিটিশ রেকর্ডে তাকে 'তরংস পেনলোপ' বা ভুটানের শাসক হিসেবে উল্লেখ করা হয়েছে।  ১৭ ডিসেম্বর ১৯০৭ সালে, পুনাখা ডিজং-এ উগয়েন ওয়াংচুককে মানুষের প্রতিনিধিরা, কর্মকর্তা ও পাদরীবর্গরা সর্বসম্মতিক্রমে ভুটানের প্রথম বংশানুক্রমিক রাজা হিসেবে নির্বাচিত করা হয়। বাম|স্যার উগয়েন ওয়াংচুক এবং তাঁর উপদেষ্টাগণ ১৯০৫ সালে ভূটানের রাজধানী পুনাখাতে|থাম্ব

### বৈদেশিক সম্পর্ক এবং বিদেশে সফর
তিনি ব্রিটেন ও তিব্বতের মধ্যে মধ্যস্থতা করতে, ১৯০৪ সালে ব্রিটিশদের তিব্বত অভিযানে যোগদান করেন। ১৯০৬ সালে তার পরবর্তী রাষ্ট্রীয় সফরে, তিনি কলকাতায় আসেন প্রিন্স অব ওয়েলসের সঙ্গে সাক্ষাৎ করতে।বাম|স্যার উগয়েন ওয়াংচুক ১৯০৬ সালে কলকাতায়|থাম্বভারতে উগয়েন ওয়াংচুকের শেষ সফর ১৯১১-তে হয়, যখন তিনি দিল্লি গিয়েছিলেন রাজা পঞ্চম জর্জের সঙ্গে সাক্ষাৎ করতে।

জন ক্লড হোয়াইট, যিনি ১৯০৮ পর্যন্ত ভুটানের জন্য ব্রিটিশ রাজনৈতিক অফিসার ছিলেন, তিনি রাজা উগয়েন ওয়াংচুকের জন্য গভীর শ্রদ্ধা প্রকাশ করে তার সম্বন্ধে লিখেছিলেন "I have never met a native I liked and respected more than I do Sir Ugyen. He was upright, honest, open and straightforward." 

### আধ্যাত্মিকতা
রাজা উগয়েন ওয়াংচুক অনেক বৌদ্ধ আধ্যাত্মিক কর্তা সঙ্গে ঘনিষ্ঠ সম্পর্ক ছিল।

### পশ্চিম শিক্ষা
রাজা উগয়েন পাশ্চাত্য শিক্ষার বীজ বপন করেন, সেইসাথে ভুটানে নিরঁজনের শিকড় মজবুত করার উদ্যোগ নেন।

### মৃত্যু
১৯২৬ সালে, ৬৪ বয়সে, রাজা উগয়েন ওয়াংচুক ফোদরং থিনলেই রাবতেনে মারা যান। ক্রাউন প্রিন্স জিগমে ওয়াংচুকের তখন ২১ বছর বয়স ছিল। ভূটানে স্থিতি এবং দীর্ঘস্থায়ী শান্তি আনার জন্য তিনি স্মরণীয় হয়ে আছেন।
ডান|স্যার উগয়েন ওয়াংচুক এবং তার পরিবার|থাম্ব

## সম্মানিত পদ

### বিদেশী সম্মানিত পদ
*  :
** 50px Knight Commander of the Order of the Indian Empire (KCIE - 02/01/1905).
** 50px Knight Commander of the Order of the Star of India (KCSI - 12/12/1911).
** 50px Delhi Durbar Gold Medal (12/12/1911).
** 50px Knight Grand Commander of the Order of the Indian Empire (GCIE - 01/01/1921)

## তথ্যসূত্র

বিষয়শ্রেণী:১৮৬২-এ জন্ম
বিষয়শ্রেণী:১৯২৬-এ মৃত্যু
বিষয়শ্রেণী:বৌদ্ধ রাজশাসক
বিষয়শ্রেণী:House of Wangchuck
বিষয়শ্রেণী:Knights Commander of the Order of the Star of India
বিষয়শ্রেণী:Knights Grand Commander of the Order of the Indian Empire
বিষয়শ্রেণী:Buddhist monarchs
বিষয়শ্রেণী:People from Bumthang District
বিষয়শ্রেণী:বুমথাং জেলার ব্যক্তি
ব্ল্যাক বিউটি

***ব্ল্যাক বিউটি*** হলো ১৮৭৭ খ্রিষ্টাব্দে  প্রকাশিত ইংরেজ লেখিকা অ্যানা সি ওয়ালের অন্যতম জনপ্রিয় একটি উপন্যাস। অ্যানা সি ওয়াল তার শেষ জীবনের পঙ্গু হয়ে বাড়িতে শয্যাশায়ী অবস্থায় এই উপন্যাসটি রচনা করেন। লেখিকার মৃত্যুর পাঁচ মাস পরেই বইটি “বেস্টসেলার” নির্বাচিত হয়। প্রায় পাঁচ কোটি কপি বিক্রি হওয়া এই বইটিকে “সর্বকালের অন্যতম শ্রেষ্ঠ বই” হিসেবেও গণ্য করা হয়। বইটিতে প্রত্যক্ষভাবে প্রাণীদের কল্যাণের বিষয়টি শেখানো হলেও মানুষের প্রতি সদাচরণ, দয়া, সহানুভূতি ও সম্মান প্রদর্শনের শিক্ষাও প্রদান করা হয়েছে। ২০০৩ সালে বিবিসি পরিচালিত “দ্য বিগ রিড” জরিপে বইটির অবস্থান ছিল ৫৩তম।

## পটভূমি
অ্যানা সেওেল ইংল্যান্ডের গ্রেট ইয়ারমউথ জন্ম গ্রহণ করেন। ১৪ বছর বয়সে স্কুল থেকে আসার পথে তিনি পড়ে গিয়ে গোড়ালিতে আঘাত পান এবং ভুল চিকিৎসার কারণে বাকি জীবনে হাঁটতে সক্ষমতা হারান। হাঁটতে না পারলেও তিনি ঘোড়ার উপর ঘণ্টার পর ঘণ্টা নানা গবেষণা করেন এমনকি নিজের পিতাকেও কর্মস্থল থেকে আনা-নেওয়ার কাজ করতে শুরু করেন। ঘোড়ার সাহায্যে চলাচল করায় তার ঘোড়ার  প্রতি কৃতজ্ঞতাবোধও জন্মেছিলো। 

## বিশ্লেষণ
বইটি ভিক্টোরিয়া যুগে ঘোড়াদের প্রতি আচরণ এর চিত্র প্রকাশ করে। তখন কার সময়ে মানুষ ঘোড়াদের সাথে অনেক কষ্টদায়ক আচরণ করতো। ঘোড়াদের বাহক লাগাম, চোখের ঠুলি প্রভৃতি দিয়ে আটকে রাখা হত। উপন্যাস এ লেখিকা ঘোড়াদের সাথে করা আচরণের প্রতিবাদ জানান যা পরবর্তীতে ব্যাপক সাড়া ফেলে এবং মানুষ ঘোড়াদের প্রতি আর সদয় হয়।

## তথ্যসূত্র

বিষয়শ্রেণী:১৮৭৭-এর উপন্যাস
বিষয়শ্রেণী:চলচ্চিত্রে অভিযোজিত ব্রিটিশ উপন্যাস
বিষয়শ্রেণী:ইংরেজি উপন্যাস
বিষয়শ্রেণী:প্রাণী নিষ্ঠুরতা সম্পর্কিত কল্পকাহিনী
বিষয়শ্রেণী:নাটকে অভিযোজিত ব্রিটিশ উপন্যাস